Αιολικό Πάρκο «Αγία Δυνατή»

Το αιολικό πάρκο στην Αγία ΔυνατήΠαρασκευή Βασάλα, «Τα Αιολικά Πάρκα της Κεφαλονιάς. Εκπαιδευτικό υλικό περιβαλλοντικής εκπαίδευσης με χρήση των νέων τεχνολογιών», στον τόμο: Πρακτικά του 2oυ Πανελλήνιου Εκπαιδευτικού Συνεδρίου Ημαθίας (Νάουσα 2010). Θεσσαλονίκη: e- τυπωθήτω - Εκδόσεις Μαθητής, σελ. 1460. ISBN 978-960-99301-0-9. Ανακτήθηκε στις 8.09.2017. βρίσκεται στο Δήμο Πυλάρου του Νομού Κεφαλληνίας. Η υλοποίηση του έργου έγινε από την εταιρεία Ελληνική Τεχνοδομική Άνεμος (ΕΛ.ΤΕΧ. Άνεμος), θυγατρική του κατασκευαστικού ομίλου Ελλάκτωρ, η οποία έχει και το δικαίωμα εκμετάλλευσης.Ρυθμιστική Αρχή Ενέργειας, «Ανακοίνωση της ΡΑΕ» (23 Σεπτεμβρίου 2014). www.rae.gr. Ανακτήθηκε στις 8.09.2017. Το πάρκο τέθηκε σε λειτουργία τον Απρίλιο του 2009.«Αιολικό πάρκο – Αγία Δυνατή» . ΕΛ.ΤΕΧ. Άνεμος. Ανακτήθηκε στις 8.09.2017. 

Τεχνικά χαρακτηριστικά
Η αρχική εγκατάσταση του αιολικού πάρκου αποτελείτο από 14 ανεμογεννήτριες τύπου Ε-70 της γερμανικής εταιρείας Enercon, ονομαστικής (μέγιστης) ισχύος 2,3 MW η καθεμιά, αποδίδοντας στο εθνικό δίκτυο ηλεκτροδότησης της Ελλάδας συνολική ισχύ 27,2 MW (ονομαστική 32,2 MW). Οι ανεμογεννήτριες έχουν ύψος πύργου 70 μ. και μήκος πτερυγίου 35 μ. Τα πτερύγια είναι κατασκευασμένα από συνθετικά υλικά, έτσι ώστε να μη δημιουργούν ηλεκτρομαγνητικές παρεμβολές. Το 2017 προστέθηκε άλλη μια ανεμογεννήτρια ισχύος 2,3 MW που, σε συνδυασμό με την αύξηση της αποδιδόμενης ισχύος και των άλλων ανεμογεννητριών στα όριά τους, ανέβασαν τη συνολική ισχύ από τα 27,2 στα 34,5 MW.«Μπαίνει και νέα ανεμογεννήτρια στην Αγία Δυνατή», Κεφαλονίτικα Νέα (3 Φεβρουαρίου 2017). Ανακτήθηκε στις 8.09.2017. 

Το πάρκο απασχολεί σε μόνιμη βάση 3 άτομα. Το εγκατεστημένο ψηφιακό σύστημα ελέγχου SCADA είναι σε θέση να στείλει γραπτό μήνυμα στο κινητό τηλέφωνο του συνεργείου συντήρησης, γεγονός που σημαίνει ότι δεν είναι απαραίτητη η 24ωρη ανθρώπινη παρουσία στο πάρκο. Το αιολικό πάρκο της Αγ. Δυνατής παράγει περίπου 75GWh ανά έτος, ενέργεια ικανή να καλύψει τις ετήσιες ανάγκες 4500 νοικοκυριών.

Περιβαλλοντικά ζητήματα
Το πάρκο θεωρήθηκε από ορισμένους ότι είχε ένα μερίδιο της ευθύνης για τις καταστροφικές πλημμύρες που έπληξαν την περιοχή της Πυλάρου το φθινόπωρο του 2016, μετά από νεροποντή. Σε ειδική συνεδρίαση μηχανικών του Τεχνικού Επιμελητηρίου Ελλάδος (ΤΕΕ), υποστηρίχθηκε πως αστοχίες στον γύρω χώρο είχαν ως αποτέλεσμα την αύξηση του όγκου των φερτών υλικών που ρίχνονταν μέσα στα αυλάκια των ορμητικών νερών. Το μέγεθος αυτής της αρνητικής επίδρασης υπήρξε αντικείμενο διαφωνιών των επιστημόνων.«Όλη η αλήθεια για τις πλημμύρες στην Πύλαρο», Κεφαλονίτικα Νέα (24 Οκτωβρίου 2016). Ανακτήθηκε στις 8.09.2017.  

Παραπομπές

Α|Γ
Κατηγορία:Κεφαλονιά